ਏਰੀ ਫਿਟਜ਼
ਐਰੋਜ਼ ਫਿਟਜ਼   (ਜਨਮ ਏਰੀਏਲ ਸਕਾਟ; 1989), ਆਮ ਤੌਰ 'ਤੇ ਏਰੀ ਫਿਟਜ਼ ਵਜੋਂ ਜਾਣਿਆ ਜਾਂਦਾ ਹੈ, ਉਹ ਇੱਕ ਮਾਡਲ, ਵਲੌਗਰ, ਟੈਲੀਵਿਜ਼ਨ ਸ਼ਖਸੀਅਤ ਅਤੇ ਫ਼ਿਲਮ ਨਿਰਮਾਤਾ ਹੈ। ਉਹ ਆਪਣੇ ਯੂਟਿਊਬ ਚੈਨਲ ਟੋਮਬੋਯਿਸ਼ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ, ਜਿਸ ਵਿੱਚ ਉਹ ਇੱਕ ਐਂਡਰੋਜੀਨਸ ਵਿਅਕਤੀ ਹੋਣ ਨਾਲ ਸਬੰਧਤ ਵਿਸ਼ਿਆਂ ਦੀ ਪੜਚੋਲ ਕਰਦਾ ਹੈ ਜੋ ਮਰਦ ਅਤੇ ਇਸਤਰੀ ਦੋਵਾਂ ਵਜੋਂ ਪੇਸ਼ ਹੁੰਦਾ ਹੈ।

ਜੀਵਨ ਅਤੇ ਕਰੀਅਰ 
ਫਿਟਜ਼ ਦਾ ਜਨਮ ਵੈਲੇਜੋ, ਕੈਲੀਫੋਰਨੀਆ ਵਿੱਚ ਹੋਇਆ ਸੀ। ਉਸਨੇ ਕੈਲੀਫੋਰਨੀਆ ਯੂਨੀਵਰਸਿਟੀ, ਬਰਕਲੀ ਵਿਚ ਪੜ੍ਹਾਈ ਕੀਤੀ ਅਤੇ ਵਪਾਰ ਵਿੱਚ ਇੱਕ ਡਿਗਰੀ ਹਾਸਿਲ ਕੀਤੀ ਅਤੇ ਇੱਕ ਅੰਡਰਗਰੈਜੂਏਟ ਵਜੋਂ ਮਾਡਲ ਬਣਨ ਦਾ ਫ਼ੈਸਲਾ ਕੀਤਾ। ਉਸਨੇ ਯੂ.ਜੀ.ਜੀ. ਅਤੇ ਕੇਂਜੋ ਵਰਗੀਆਂ ਕੰਪਨੀਆਂ ਲਈ ਮਾਡਲਿੰਗ ਕੀਤੀ ਹੈ ਅਤੇ ਨਾਈਲੋਨ ਲਈ ਇੱਕ ਕਵਰ 'ਤੇ ਦਿਖਾਈ ਦਿੱਤਾ।

ਫਿਟਜ਼ ਨੇ ਆਪਣਾ ਯੂਟਿਊਬ ਚੈਨਲ ਬਣਾਇਆ, ਜਦੋਂ ਉਹ 23 ਸਾਲ ਦਾ ਸੀ, ਅਤੇ ਇਸ ਤੋਂ ਤੁਰੰਤ ਬਾਅਦ ਰੀਅਲ ਵਰਲਡ: ਐਕਸ-ਪਲੋਜ਼ਨ 'ਤੇ ਇੱਕ ਕਾਸਟ ਮੈਂਬਰ ਵਜੋਂ ਪ੍ਰਗਟ ਹੋਇਆ, ਉਸ ਸਮੇਂ ਉਹ ਏਰੀਏਲ ਸਕਾਟ ਨਾਮ ਨਾਲ ਜਾਣਿਆ ਜਾਂਦਾ ਸੀ। 2016 ਵਿੱਚ ਫਿਟਜ਼ ਵਲੌਗਿੰਗ ਵਿੱਚ ਫੁੱਲ-ਟਾਈਮ ਕਰੀਅਰ ਬਣਾਉਣ ਲਈ ਲਾਸ ਏਂਜਲਸ ਚਲਾ ਗਿਆ। ਪਹੁੰਚਣ ਤੋਂ ਤੁਰੰਤ ਬਾਅਦ ਉਸਨੇ ਇੱਕ ਮਸ਼ਹੂਰ ਏਜੰਸੀ ਵਿੱਚ ਇੱਕ ਮਾਡਲਿੰਗ ਇਕਰਾਰਨਾਮੇ ਨੂੰ ਰੱਦ ਕਰ ਦਿੱਤਾ ਕਿਉਂਕਿ ਏਜੰਸੀ ਨੇ ਉਸਦੀ ਯੂਟਿਊਬ ਸਮੱਗਰੀ ਨੂੰ ਕੰਟਰੋਲ ਕਰਨ ਦੀ ਕੋਸ਼ਿਸ਼ ਕੀਤੀ ਸੀ। ਫਿਟਜ਼ ਨੇ ਆਪਣੇ ਯੂਟਿਊਬ ਚੈਨਲ ਟੋਮਬੋਯਿਸ਼ 'ਤੇ ਰੋਜ਼ਾਨਾ ਵਲੌਗ ਕਰਨਾ ਸ਼ੁਰੂ ਕੀਤਾ। ਜ਼ਿਆਦਾਤਰ ਸਮੱਗਰੀ ਜੈਂਡਰ ਅਤੇ ਲਿੰਗਕਤਾ ਨਾਲ ਸਬੰਧਤ ਹੈ। ਫਿਟਜ਼ ਛੋਟੀਆਂ ਫ਼ਿਲਮਾਂ ਦਾ ਨਿਰਮਾਣ ਵੀ ਕਰਦਾ ਹੈ, ਜੋ ਉਹ ਆਪਣੇ ਚੈਨਲ 'ਤੇ ਪੋਸਟ ਕਰਦਾ ਹੈ, ਜਿਵੇਂ ਕਿ ਬਬਲਸ, ਇੱਕ ਸਕ੍ਰਿਪਟਡ ਵੈੱਬ ਸੀਰੀਜ਼, ਅਤੇ ਮਾਈ ਮਾਮਾ ਵੇਅਰਜ਼ ਟਿਮਬਸ, ਸੈਂਟਰ ਗਰਭਵਤੀ ਔਰਤ ਦੇ ਮਰਦਾਨਾ ਬਾਰੇ ਇੱਕ ਛੋਟੀ ਦਸਤਾਵੇਜ਼ੀ ਆਦਿ।

ਪ੍ਰਸ਼ੰਸਾ 
ਫਿਟਜ਼ ਨੇ 9ਵੇਂ ਸਲਾਨਾ ਸ਼ੌਰਟੀ ਅਵਾਰਡਸ ਵਿੱਚ ਐਲਜੀਬੀਟੀ+ ਯੂਟਿਊਬ ਚੈਨਲ ਸ਼੍ਰੇਣੀ ਵਿੱਚ ਸਰਵੋਤਮ ਸੋਸ਼ਲ ਮੀਡੀਆ ਲਈ ਨਾਮਜ਼ਦਗੀ ਪ੍ਰਾਪਤ ਕੀਤੀ। ਉਸਦਾ ਨਾਮ ਪ੍ਰਾਇਡ ਡਾਟ ਕਾਮ ਦੀ 2019 ਪ੍ਰਾਈਡ 25 ਸੂਚੀ ਵਿੱਚ ਰੱਖਿਆ ਗਿਆ ਸੀ।

ਨਿੱਜੀ ਜੀਵਨ 
ਫਿਟਜ਼ ਕੁਈਰ ਅਤੇ ਟਰਾਂਸਜੈਂਡਰ ਗੈਰ-ਬਾਈਨਰੀ ਵਜੋਂ ਪਛਾਣ ਰੱਖਦਾ ਹੈ। ਉਸਨੇ ਕਿਹਾ ਹੈ ਕਿ ਉਹ ਹੀ/ਹਿਮ ਅਤੇ ਦੇ/ਦੇਮ ਸਰਵਨਾਂ ਦੀ ਵਰਤੋਂ ਕਰਦਾ ਹੈ।

ਹਵਾਲੇ

ਬਾਹਰੀ ਲਿੰਕ 
 ਯੂਟਿਊਬ 'ਤੇ ਏਰੀ ਫਿਟਜ਼

ਐਲਜੀਬੀਟੀ ਯੂਟਿਊਬਰ
ਜ਼ਿੰਦਾ ਲੋਕ
ਜਨਮ 1989